# Tom Boonen

Tom Boonen (Mol, 15 d'octubre del 1980) és un ciclista belga que fou professional del 2002 al 2017. Era un bon velocista i obtenia excel·lents resultats a les curses clàssiques. Noi maco i bon esportista, va ser durant molts anys el gran ídol esportiu masculí de Bèlgica i de molts ciclistes que van debutar després d'ell. Alexander Kristoff en va dir: «és el meu ídol i un dels millors corredors de la història».

## Inicis de la carrera

A la temporada 2002, Boonen va córrer per l'equip US Postal. El seu millor resultat va ser un tercer lloc a la París-Roubaix. S'hi va escapar al principi de la cursa. El seu compatriota Johan Museeuw s'havia escapat i el seu capità George Hincapie havia caigut en un sector lliscant de carretera, permetent que Boonen corregués amb llibertat. Museeuw —el seu heroi de la infància– va declarar-lo públicament el seu successor.
Però Boonen no era completament feliç a l'èquip d'US Postal. Deia que no se li donaven prou oportunitats de córrer amb llibertat. A la fi de la temporada, va anunciar que deixava l'equip, i se'n va anar al Quick Step-Davitamon. Però el 2003 no li va anar gaire bé a causa de la fatiga i a una lesió de genoll. Museeuw va ser el líder indiscutible de l'equip a les clàssiques de primavera.
El 2004, Boonen va millorar molt i va guanyar l'E3 Prijs Vlaanderen, la Gant-Wevelgem i el Gran Premi de l'Escalda. A més, va guanyar dues etapes del Tour de França, incloent-hi l'etapa final als Camps Elisis de París, com Museeuw ho havia fet anys abans.

## El triplet del 2005

El 2005 Boonen va explotar definitivament com a ciclista. A la campanya de primavera, va guanyar el Tour de Flandes, la París-Roubaix i l'E3 Prijs Vlaanderen. Hi va demostrar la seva superioritat a les clàssiques amb llambordes. A més, va quedar segon a l'Omloop Het Volk, que va guanyar el seu company d'equip Nick Nuyens.
Al Tour de Flandes, Boonen era l'esprintador més fort del grup de ciclistes que es jugaven la victòria. En lloc d'esperar l'esprint, hi va atacar a vuit quilòmetres del final. Li va reeixir mantenir el seu marge fins a la meta. El ciclista neerlandès Erik Dekker va comentar que estava «feliç per no haver de córrer contra Boonen durant els pròxims deu anys, perquè hauria de córrer pel segon lloc». A la París-Roubaix, en canvi, va esperar l'esprint final al velòdrom de Roubaix on va batre l'estatunidenc George Hincapie i el català Joan Antoni Flecha.
Al Tour de França, va guanyar la segona i tercera etapes. Va dur el maillot verd però es va haver de retirar a l'onzena etapa per mor de ferides provocades per nombroses caigudes.
Va ser el primer i fins ara únic ciclista en fer el triplet Flandes-Roubaix-Campionats del món en guanyar els mundials a Madrid. L'equip belga va treballar de valent per neutralitzar a la recta final una fuga de set ciclistes que incloïa Aleksandr Vinokúrov i Paolo Bettini. Boonen va rematar la feina superant Alejandro Valverde a l'esprint. Museeuw havia estat l'últim campió del món belga el 1996.
L'excel·lent temporada li valgué ser reconegut amb la Bicicleta d'or, com a millor ciclista del 2005.

## Després del campionat del món

El 2006, Boonen va tenir un increïble començament de temporada. A la Volta a Qatar va guanyar totes les etapes menys una, en què l'austríac Bernhard Eisel el va superar. Després va guanyar una etapa a la Ruta del Sol i tres a la París-Niça. Va continuar la seva ratxa espectacular guanyant l'E3 Prijs Vlaanderen abans de repetir victòria al Tour de Flandes.
Però finalment va acusar la fatiga a la París-Roubaix i no va poder respondre l'arrencada decisiua de Fabian Cancellara, que va endur la victòria a Roubaix. Boonen encara va acabar la cursa al podi gràcies al fet que Leif Hoste, Peter Van Petegem i Vladímir Gússev, que havien acabat davant d'ell, van ser desqualificats per saltar un pas a nivell tancat.
Després, Boonen va guanyar el GP de l'Escalda. Al Tour de França, no va guanyar cap etapa ni disputar el mallot verd, però sí que va dur el mallot groc durant algunes etapes gràcies a les bonificacions i a què va resistir amb els millors a l'etapa que acabava al Cauberg de Valkenburg. Va abandonar a causa d'un problema de pèrdua de pes, però al Tour del Benelux va guanyar tres etapes. Als mundials celebrats a Salzburg només va acabar novè i el mallot arc iris va passar a mans del seu company d'equip Paolo Bettini.
El 2007 va ser ben diferent per Boonen. Tot i guanyar algunes etapes en curses d'una setmana i un parell de clàssiques menors belgues, va tenir una actuació dolenta a les grans clàssiques de primavera, així com a les curses per etapes ProTour. De fet, la seva primera victòria ProTour no va arribar fins a l'etapa del Tour de França que acabava a Bourg-en-Bresse. En aquest anys es va publicar un còmic, d'una sèrie que no va arribar enllà de dos volums.

### 2008
## Palmarès més destacat

| 2000 1r al Grote Prijs van de Stad Geel 1r al París-Tours sub-23 Vencedor d'una etapa del Triptyque des Monts et Châteaux Vencedor de 2 etapes a la Volta a Limburg amateur 2001 Campió de Bèlgica sub-23 en ruta 1r al Internationale Wielertrofee Jong Maar Moedig 1r a la Zellik-Galmaarden 2002 Vencedor d'una etapa de la Volta a Catalunya 2003 Vencedor d'una etapa de la Volta a Bèlgica 2004 1r a la Gant-Wevelgem 1r a l'E3 Prijs Vlaanderen 1r al Grote Scheldeprijs 1r al Memorial Rik van Steenbergen 1r del Volta a Picardia i vencedor de 2 etapes 1r a l'Omloop Mandel-Leie-Schelde Vencedor de 2 etapes del Tour de França Vencedor de 2 etapes de la Volta a Alemanya Vencedor d'una etapa del Tour de Qatar i de la classificació dels punts i joves Vencedor d'una etapa del Tour of Britain 2005 Campió del món en ruta 1r al Tour de Flandes 1r a la París-Roubaix 1r a l'E3 Prijs Vlaanderen 1r a la Volta a Bèlgica i vencedor de 2 etapes 1r a l'Acht van Chaam Vencedor de 2 etapes a la París-Niça Vencedor de 2 etapes al Tour de França Vencedor de 2 etapes al Tour de Qatar i de la classificació dels punts 2006 1r al Tour de Flandes 1r a l'E3 Prijs Vlaanderen 1r al Tour de Qatar, vencedor de 4 etapes i de la classificació per punts 1r a la Veenendaal-Veenendaal 1r al Grote Scheldeprijs 1r al Gran Premi de Doha Vencedor de 3 etapes a la París-Niça Vencedor d'una etapa a la Volta a Suïssa Vencedor de 3 etapes al Tour del Benelux Vencedor d'una etapa al Tour of Britain Vencedor d'una etapa de la Volta a Andalusia 2007 1r a la Kuurne-Brussel·les-Kuurne 1r a l'E3 Prijs Vlaanderen 1r a la Dwars door Vlaanderen Vencedor de 4 etapes al Tour de Qatar i de la classificació per punts Vencedor de 2 etapes al Tour de França i 1r de la classificació per punts Vencedor d'una etapa de la Volta a Andalusia | 2008 1r a la París-Roubaix 1r al Tour de Qatar i vencedor de 3 etapes Vencedor de 2 etapes a la Volta a Espanya Vencedor de 2 etapes al Tour del Benelux Vencedor d'una etapa de la Volta a Califòrnia Vencedor d'una etapa de la Volta a Bèlgica 2009 Campió de Bèlgica en ruta 1r a la París-Roubaix 1r al Tour de Qatar i vencedor d'una etapa 1r a la Kuurne-Brussel·les-Kuurne Vencedor d'una etapa del Tour del Benelux 2010 Vencedor de 2 etapes al Tour de Qatar Vencedor d'una etapa del Tour d'Oman Vencedor d'una etapa de la Tirrena-Adriàtica 2011 1r a la Gant-Wevelgem Vencedor d'una etapa al Tour de Qatar 2012 Campió de Bèlgica en ruta Campió del món en contrarellotge per equips 1r al Gran Premi E3 1r a la Gant-Wevelgem 1r al Tour de Flandes 1r a la París-Roubaix 1r al Tour de Qatar i vencedor de 2 etapes 1r a la World Ports Classic i vencedor d'una etapa 1r a la París-Brussel·les Vencedor d'una etapa de la París-Niça Vencedor d'una etapa al Tour de San Luis 2013 1r a la Fletxa de Heist Vencedor d'una etapa del Tour de Valònia Va abandonar la temporada per mor d'un quist en el perineu. 2014 1r a la Kuurne-Brussel·les-Kuurne 1r a la Fletxa de Heist Vencedor de 2 etapes al Tour de Qatar Vencedor de 2 etapes a la Volta a Bèlgica 2015 1r a la Volta a Colònia 1r al Sparkassen Münsterland Giro Vencedor d'una etapa a l'Eneco Tour Vencedor d'una etapa a la Volta a Bèlgica 2016 1r a la RideLondon Classic 1r a la Brussels Cycling Classic Vencedor d'una etapa al Tour de Valònia 2017 Vencedor d'una etapa a la Volta a San Juan |

### Resultats al Tour de França

* 2004. 120è de la classificació general. Vencedor de 2 etapes
* 2005. Abandona (12a etapa). Vencedor de 2 etapes
* 2006. Abandona (15a etapa). mallot gorc durant 4 etapes
* 2007. 119è de la classificació general. Vencedor de 2 etapes. 1r de la classificació per punts
* 2009. No surt (15a etapa)
* 2011. Abandona (7a etapa)

### Resultats a la Volta a Espanya

* 2003. 92è de la classificació general
* 2005. No surt (14a etapa)
* 2007. Abandona
* 2008. No surt (18a etapa). Vencedor de 2 etapes
* 2009. Abandona (13a etapa)
* 2011. No surt (16a etapa)
* 2014. No surt (18a etapa)

### Resultats al Giro d'Itàlia

* 2015. No surt (14a etapa)

## Referències

* 1 2 «El belga Tom Boonen guanya per tercera vegada la clàssica del Tour de Flandes davant els italians Pozzato i Ballan». Esport3. CCMA, 01-04-2012. [Consulta: 14 agost 2022].
* ↑ Bogaert, Glenn «‘Tom Boonen is mijn grote idool en een van de beste renners uit de geschiedenis’». Het Laatste Nieuws, 15-03-2013.
* 1 2 Swinnen, Steven. «Gouden fiets is voor Boonen» (en neerlandès). Sport.be. Golazo, 30-11-2005. Arxivat de l'original el 2022-08-14. [Consulta: 14 agost 2022].
* ↑ «El ciclista belga Tom Boonen guanya l'esprint del Gran Premi de Doha, a Qatar». 324cat. CCMA, 27-01-2006. [Consulta: 14 agost 2022].
* ↑ Sastre, Josep Maria «El belga Tom Boonen revalida la victòria en el Tour de Flandes». dBalears, 03-04-2006.
* ↑ sdg «Maandag verschijnt eerste strip over Tom Boonen [Dilluns surt el primer còmic sobre Tom Boonen]». Het Nieuwsblad, 12-10-2007.
* ↑ Gilabert, Javier. «Volta Catalunya 2002: Una victòria per a l’escuder d’Armstrong al Tour, Roberto Heras». Tour de Gila, 04-03-2020. [Consulta: 14 agost 2022].
* ↑ Rabadan, Albert «Tom Boonen entra a la llegenda per la porta gran». Ara, 08-04-2021.
* ↑ «Boonen, fart de les lesions». El 9 Esportiu, 23-08-2013, pàg. 21.

## Bibliografia

* Boonen, Tom. Tom Boonen : het officiële huldeboek [Autobiografia ofical] (en neerlandès). Gant: Borgerhoff & Lamberigts, 2017, p. 220. ISBN 978-90-8931-728-5.

## Enllaços externs

* Fitxa a sitiodeciclismo.net
* Tom Boonen a ProCyclingStats